Source: https://tax-fin-lex.si/Zbirke/SodnaPraksaList?nodeId=e980d26e-00ac-45f2-a403-3775991f5b5f
Timestamp: 2019-08-21 00:36:39+00:00

Document:
VDS sklep Pdp 1575/2003
VDS02042
ZIZ člen 272, 272/1, 272/2, 273, 273-5, 272, 272/1, 272/2, 273, 273-5. ZDR člen 88, 88/1, 88/1-1, 90, 90/1, 88, 88/1, 88/1-1, 90, 90/1.
začasna odredba - zavarovanje nedenarne terjatve - verjetnost obstoja terjatve - nadomestilo plače
Postopek redne odpovedi s ponudbo nove pogodbe ni skladen z določbami 90. in 88. čl. ZDR, pri čemer je bistveno: - da tožena stranka ni izkazala poslovnega razloga za redno odpoved pogodbe o zaposlitvi v smislu 1. alinee 1. odstavka 88. člena ZDR (prenehanje potreb po opravljanju določenega dela zaradi ekonomskih, organizacijskih, tehnoloških, strukturnih ali podobnih razlogov na strani delodajalca) in - da tožniku ni istočasno z redno odpovedjo pogodbe o zaposlitvi iz poslovnega razloga ponudila sklenitve nove pogodbe o zaposlitvi, kar bi glede na 1. odstavek 90. člena ZDR morala storiti. Navedene pomanjkljivosti kažejo na to, da redna odpoved ni zakonita in da je tožnikova terjatev verjetno izkazana, ker pa so izpolnjeni tudi drugi pogoji iz 272. člena ZIZ je sodišče utemeljeno izdalo začasno odredbo po 5. točki 273. člena ZIZ.
VDS sklep Pdp 475/2002
VDS02527
ZPP člen 394, 394/1, 394/1-3, 394, 394/1, 394/1-3.
obnova postopka - vročanje
Pri ugotavljanju razloga za obnovo postopka iz 3. tč. 1. odst. 394. čl. ZPP ni pomembno, ali je tožena stranka sama zakrivila stanje, da se ji je tožba osebno vročala na naslov, na katerem že dalj časa ne prebiva več. Odločilnega pomena je le ugotovitev, da je bila toženi stranki zaradi njene odsotnosti z naslova, kamor ji je sodišče vročalo tožbo (pri čemer je ta odsotnost trajala nepretrgoma več kot 3 mesece), tožba vročena po 141. čl. ZPP.
VDS sodba Pdp 1630/2002
VDS02820
razporeditev delavcev - sistemizacija delovnih mest
Delavec ima pravico do plače glede na dejansko opravljenje dela, čeprav delovno mesto, na katerega je razporejen (in na katerem opravlja delo), ni sistemizirano.
VSL sklep II Cp 1090/2002
VSL50137
ZGD člen 3, 3/1, 530, 530/7, 3, 3/1, 530, 530/7. ZPP člen 76, 76/I, 80, 81, 339, 339/2, 339/2-11, 76, 76/I, 80, 81, 339, 339/2, 339/2-11.
sposobnost biti stranka - prenehanje pravne osebe - absolutna bistvena kršitev
Sodba, ki je izdana zoper pravno osebo, ki je iz sodnega registra izbrisana (zaradi spojitve), ima le zunanji videz sodbe in jo mora pritožbeno sodišče na predlog pritožnika ali po uradni dolžnosti razveljaviti. Razveljavitev temelji na 11. točki drugega odstavka 339. člena ZPP, saj pravna oseba, ki je izbrisana iz sodnega registra, ne obstoji in torej nima sposobnosti biti stranka.
VSL sodba I Cp 898/2003
VSL48121
SZ člen 58, 58/1, 58, 58/1. ZSR člen 40, 40/1, 40, 40/1.
najemna pogodba za določen čas - nezakonito zasedanje stanovanja
Dejstva, ki so pomembna za razsojo v tem sporu, so: da sta pravdni stranki sklenili najemno pogodbo za stanovanje za določen čas in sicer do prenehanja delovnega razmerja toženke; da je toženki delovno razmerje pri prenehalo 16.7.1999; da toženka stanovanje še vedno zaseda, ne da bi z lastnikom stanovanja podaljšala najemno pogodbo ali sklenila novo. Vse to pa je tisti dejanski stan, ki narekuje zaključek, da toženka stanovanje zaseda nezakonito in ga je dolžna izprazniti na podlagi 58. člena Stanovanjskega zakona.
VDS sklep Pdp 1495/2003
VDS02045
ZIZ člen 272, 272/1, 272, 272/1. ZDR člen 84, 84/3, 85, 85/1, 85/3, 88, 88/3, 88/5, 172, 172/1, 172/2, 84, 84/3, 85, 85/1, 85/3, 88, 88/3, 88/5, 172, 172/1, 172/2.
začasna odredba - verjetnost obstoja terjatve - izobraževanje delavca - pravni interes
Sindikat, ki nasprotuje odpovedi, mora svoje nasprotovanje (obligatorno) pisno obrazložiti, saj je obrazloženo pisno nasprotovanje pogoj, da nastane zadržanje učinkovanja prenehanja pogodbe o zaposlitvi. Nezakonitost odpovedi pogodbe o zaposlitvi je verjetno izkazana, če delodajalec v primeru odpovedi pogodbe o zaposlitvi iz razloga nesposobnosti delavcu omogoči le pravico do zagovora, ne preveri pa, ali je delavca možno prezaposliti. Tožena stranka je zamudila 30 dnevni rok za podajo odpovedi o zaposlitvi, saj je bila ves čas seznanjena, da tožnica nima ustrezne izobrazbe, pa ni ukrepala v 30 dneh od uveljavitve novega ZDR, šestmesečni objektivni rok pa je potekel, ker je tožena stranka tožnici podala odpoved po preteku 6 mesecev od uveljavitve novega ZDR. Pravni interes tožnice za izdajo začasne odredbe, da se zadrži učinkovanje prenehanja pogodbe o zaposlitvi zaradi odpovedi, je podan kljub obljubi tožene stranke v odpovedi, da bo zadržala učinkovanje prenehanja pogodbe o zaposlitvi do dokončne odločitve sodišča.
VDS sodba Pdp 1621/2002
VDS02822
ZDR (1990) člen 36a, 36a/1, 36a/1-1, 100, 100/1, 100/1-10, 36a, 36a/1, 36a/1-1, 100, 100/1, 100/1-10. ZTPDR člen 19, 75, 75/2, 75/2-6, 19, 75, 75/2, 75/2-6.
prenehanje delovnega razmerja - razporeditev k drugemu delodajalcu
Ker se tožnica po dokončnosti sklepa o razporeditvi ni javila na delo k novemu delodajalcu, je le-ta ni bil dolžan v nedogled čakati, da se bo odločila za morebitno zaposlitev pri njemu, prav tako pa ji do takrat tudi ni bil dolžan pošiljati pogodbe o zaposlitvi v podpis, ker se tožnica ni zglasila pri njemu in izrazila volje, da želi delati pri njemu. Ker tožnica novega delodajalca ni obvestila o tem, da ji je lečeči zdravnik odobril bolniški stalež, je bil novi delodajalec prost vseh obveznosti, ki so sledile iz pogodbe o prevzemu dejavnosti in prehodu delavcev, čeprav bi bil drugače dolžan prevzeti tožnico tako kot je, četudi bi bila invalid. Prejšnji delodajalec pa je tožnici zakonito odpovedal delovno razmerje, ker je sklep o razporeditvi tožnice k drugemu delodajalcu postal dokončen.
VSL sodba I Cpg 160/2002
VSL03739
ZOR člen 919, 919/1, 939, 939/1, 940, 941, 919, 919/1, 939, 939/1, 940, 941.
Zavarovalnica, ki (iz naslova kasko zavarovanja) izplača zavarovancu odškodnino za škodo, nastalo v prometni nesreči, ima pravico zahtevati od zavarovalnice, pri kateri je imel povzročitelj prometne nesreče sklenjeno obvezno zavarovanje, zamudne obresti skladno z določilom 919. čl. ZOR.
VDS sklep Pdp 1543/2003
VDS02047
začasna odredba - verjetnost obstoja terjatve
Nezakonitost razveljavitve individualne pogodbe o zaposlitvi in prenehanja delovnega razmerja ni verjetno izkazana, ker iz ugotovljenega dejanskega stanja ne izhaja, da gre pri tožnikovi premestitvi iz enega na drugo delovišče za razporeditev na drugo delovno mesto. Tožnik zaenkrat ni izkazal, da bi moral na osnovi premestitve opravljati druga dela in naloge, kot je določeno v individualni pogodbi o zaposlitvi.
VSL sodba I Cp 822/2003
VSL47396
ZOR člen 1015, 1015.
pogodba - poroštvo - zavarovanje denarne terjatve
Pritožnica ni nastopala kot porok in se zato ne more uspešno sklicevati na določbo 1015. člena ZOR. Namen zastave in poroštva je sicer podoben - utrditev obveznosti, vendar pa gre za dva različno urejena instituta. Tudi zastavna pogodba in poroštvena pogodba sta različna pravna posla, ki imata različne posledice za stranke posla.
VSL sodba I Cpg 199/2003
STEČAJNO PRAVO - SODNI REGISTER
VSL03787
ZPPSL člen 63, 64, 63, 64. ZPP člen 214, 214/4, 214, 214/4.
potrjena prisilna poravnava - vpis v sodni register
Moč pravnomočne odločitve ima v skladu s 1. odstavkom 61. člena Zakona o prisilni poravnavi, stečaju in likvidaciji (v nadaljevanju ZPPSL) sklep o potrditvi prisilne poravnave samo za terjatve, ki so bile v postopku prisilne poravnave ugotovljene in so vključene v sam sklep o potrditvi prisilne poravnave. Glede ostalih terjatev, ki v postopku prisilne poravnave niso bile ugotovljene, pa ima sklep o potrditvi prisilne poravnave samo ustrezne materialnopravne učinke (1. odstavek 63. člena ZPPSL). Pritožbeno stališče, da so vsi v sodni register vpisani podatki splošno znano dejstvo, ki jih ni potrebno dokazovati v smislu 4. odstavka 214. člena ZPP, je po oceni pritožbenega sodišča pravno zmotno. Po določitvah Zakona o sodnem registu (ZSReg, Ur. l. RS, št.24/94) je register javna knjiga, v katero se vpisujejo pravno pomembna dejstva, ki pa zgolj z vpisom še ne pridobjo značaja splošno znanega dejstva. Zato se tudi ta dejstva dokazujejo, saj od sodiča ni mogoče pričakovati, da so mu v vsakem trenutku poznana vsa pravno relevantna dejstva, ki so vpisana v sodnem registu ali v drugih primerljivih javnih knjigah
VDS sodba Pdp 1152/2003
VDS02489
ZDR (1990) člen 7, 7.
konkurenčna klavzula - odškodnina
Delavcu bi šla odškodnina iz naslova dogovorjene konkurenčne klavzule le, če bi mu tožena stranka odrekla soglasje v zvezi z bodočo zaposlitvijo, ker bi njegovo delo opredelila kot konkurenčno.
VSL sklep I Cp 983/2003
VSL47403
ZSZ člen 2, 2/1, 26, 26/1. ZUreP-1 člen 177, 177/2.
razlastitev - kmetijsko zemljišče - nezazidano stavbno zemljišče - odškodnina - prostorski plan
Za določitev odškodnine ob razlastitvi je glede na določbi 1. odstavka 25.člena ZSZ in 1. odstavka 2. člena ZSZ odločilno za kakšen namen je sporno zemljišče opredeljeno s prostorskim planom.
VSC sodba Kp 281/2003
VSC00911
ZKP člen 18, 18/2, 371, 371/1, 371/1-8, 18, 18/2, 371, 371/1, 371/1-8.
nedovoljen dokaz - delavec policist
Če se je obdolženec ob slučajnem srečanju pogovarjal s policistom o kaznivem dejanju, ki ga policist po službeni dolžnosti sploh ni obravnaval, čeprav je zanj izvedel na službeni način, policistova izpovedba o tem razgovoru ne pomeni nedovoljenega dokaza.
VSC sodba Kp 256/2003
VSC00910
ZKP člen 18, 18/2, 371, 371/1, 371/1-8.
prepoznava storilca - fotografije
Če je oškodovanec na policijski postaji spoznal obtoženca po fotografijah, ki so mu jih pokazali policisti, ki so obtoženca že fotografirali v drugi zadevi, takšna prepoznava ni nedovoljen dokaz. Enako velja za prepoznavo na glavni obravnavi, ki je v zvezi s prepoznavo na policiji.
VSC sklep Kp 283/2003
VSC00909
ZKP člen 95, 95/4, 96, 96/4, 95, 95/4, 96, 96/4.
umik predloga - stroški postopka - oprostitev plačila - pravnomočnost
Če je bil kazenski postopek ustavljen zaradi umika predloga za kazenski pregon in je bilo o naložitvi plačilo stroškov kazenskega postopka oškodovancu že pravnomočno odločeno, oškodovanca kasneje ni mogoče oprostiti plačila teh stroškov, ker ZKP tega ne predvideva.
VSK sklep I Cp 773/2003
VSK01047
ZIZ člen 29, 29/2, 29, 29/2.
začasna odredba - narok
V postopku izdaje začasne odredbe narok ni obvezen, v obravnavanem primeru pa ni bil niti potreben, saj je imelo sodišče prve stopnje v izvedenih dokazih dovolj podlage za odločitev.
VSL sklep Cpg 1179/93
VSL00166
ZPP (1977) člen 230, 230/1, 230/3, 299, 299/1. Zakon o službi družbenega knjigovodstva člen 123.
dokazovanje - javna listina - obveznosti iz naslova davka od osebnih dohodkov - potrdilo SDK
Obvestilo SDK o stanju neporavnanih obveznosti podjetja iz naslova plačevanja davka od osebnih dohodkov in občinskega prispevka za zdravstveno varstvo delavcev je javna listina, ki dokazuje resničnost tistega, kar potrjuje, dovoljeno pa je dokazovanje, da v njej navedena dejstva niso resnična.
VDS sklep Pdp 623/2001
VDS02466
ZDR (1990) člen 100, 100/1, 100/1-5, 100, 100/1, 100/1-5.
Delavec izostane iz dela iz upravičenih razlogov, če mu zdravstveno stanje ne dovoljuje prisotnosti na delu, oz. če je izostal z dela v dobri veri, da ima odobren bolniški stalež. Za odločitev o upravičenosti odsotnosti z dela je zato bistvena ugotovitev, ali je tožnica vedela, da za obdobje po 12.2.1999 nima več odobrenega bolniškega staleža oziroma ali je bila v tem času sploh zdravstveno sposobna svoje delo opravljati.
VSL sklep I Cpg 785/2002
VSL04034
ZPPSL člen 144, 144/5, 144, 144/5.
napotitveni sklep - vložitev predloga za nadaljevanje prekinjenega postopka
Tožeča stranka bi morala ravnati po napotitvenem sklepu na tak način, da bi v 15 dneh od dneva njegove vročitve podala predlog pravdnemu sodišču za nadaljevanje po zakonu prekinjenega postopka.

References: sodišče 
 sodišče 
 sodišče 

ZKP 

ZKP 

ZKP 
 ZKP 
 sodišče